בין השנים 2010–2018 ניהל את קורס מאמני פיתוח היכולות הגופניות בבית הספר למאמנים במכון וינגייט. אפשטיין הוא זה שהגדיר מחדש את המינוח המקובל "מאמן כושר" ושינה אותו ל"מאמן לפיתוח יכולות גופניות". החל מ-2015 משמש כמנהל של התוכנית הלאומית למאמנים - פרויקט לאומי לשדרוג המשאב האנושי בתחום האימון ההישגי בישראל.
הוועדה למניעת סמים בספורט.
אפשטיין הוא בין מקימי הסוכנות הלאומית למניעת סימום בספורט המשותפת לוועד האולימפי בישראל ולמנהל הספורט, גוף שעוסק בפיקוח ובמניעת השימוש בחומרים אסורים בספורט בישראל. לאחר הקמתה היה אפשטיין מזכיר הוועדה במשך כ-12 שנים.
מנהל מדעי של הוועד האולימפי.
החל מ-2017 משמש כמנהל המדעי של הוועד האולימפי בישראל ועורך את הניוזלטר המדעי של הוועד האולימפי בישראל.
פרשן אתלטיקה.
אפשטיין הוא פרשן האתלטיקה של ערוץ הספורט, שידר מהמשחקים האולימפיים, מאליפויות העולם ומאליפויות אירופה באתלטיקה. חבר בצוות של "המגזין האולימפי" - תוכנית שבועית ששודרה בערוץ הספורט ועסקה בספורט האולימפי.
ארמין ז'ורדן
ארמין ז'ורדן (בצרפתית: Armin Jordan, 9 באפריל 1932 - 20 בספטמבר 2006) היה מנצח שווייצרי, שנודע בפרשנויותו למוזיקה צרפתית, למוצרט ולוגנר.
ביוגרפיה.
ארמין ז'ורדן נולד בלוצרן, שווייץ. "מר ז'ורדן היה איש גדל-ממדים, בעל פנים מעובים ופה, שנטה להתעוות בחיוך לגלגני, ונוכחותו הפיזית רבת העוצמה עמדה בסתירה לאיפוק של ניצוחו," ציין הניו יורק טיימס בהודעה על דבר מותו.
ז'ורדן היה יוצא דופן לתקופתו, שבה מנצחים מתעופפים מקצה העולם אל קצהו, מחוזה אל חוזה, בכך שנשאר רוב הזמן קרוב הביתה, בשווייץ ובצרפת. אחרי שעמד בראש כמה וכמה תזמורות שווייצריות, התמנה למנצח ראשי של תזמורת שווייץ המערבית בז'נבה בשנת 1985 ובמשרה זו החזיק עד 1997.
אל ארצות הברית הגיע לראשונה רק בשנת 1985. הוא ניצח בסיאטל ובניו יורק. סיאטל הזמינה אותו לנצח על מחזור הטבעת של וגנר בעונות 2000 ו-2001, אך הוא נאלץ לפרוש לאחר הצגות ספורות בעונת 2000 בגלל מחלה. מאותה סיבה גם ביטל את הופעת הבכורה שלו במטרופוליטן אופרה בניו יורק בשנת 2001, שם היה אמור לנצח על כך עושות כולן של מוצרט. בנו, המנצח פיליפ ז'ורדן (שכיום מכהן כמנצח ראשי של התזמורת הסימפונית של וינה), הופיע לראשונה במטרופוליטן בשנת 2002.
ארמין ז'ורדן מת בציריך חמישה ימים אחרי שהתמוטט כשניצח על האופרה "אהבה לשלושה תפוזים" של סרגיי פרוקופייב בבית האופרה בבזל. נוסף לפיליפ, הניח אחריו אלמנה, קייט ובת, פסקל.
סמור-אן-אוסואה
ויז אייר
ויז אייר (באנגלית: Wizz Air) היא חברת תעופה הונגרית הפועלת במתכונת של חברת תעופה זולה. משרדי ההנהלה של החברה נמצאים בנמל התעופה של העיר בודפשט, אך היא פועלת מ-25 בסיסים ברחבי היבשת. עיקר יעדי החברה הם באירופה, אך היא טסה גם למדינות באסיה ובהן איחוד האמירויות הערביות, וישראל.
היסטוריה.
ויז אייר נוסדה בספטמבר 2003 והחלה לפעול ב-19 במאי 2004 מבסיסה בקטוביץ שבפולין. החברה החלה לפעול 19 ימים לאחר שפולין והונגריה הצטרפו לשורות האיחוד האירופי ובעקבות זאת חלו חוקי האיחוד גם על מדינות אלו (מדיניות השמיים הפתוחים). בשנה הראשונה לפעילותה הטיסה החברה כ-1.4 מיליון אנשים.
בפברואר 2015 הונפקו מניות החברה בבורסה לניירות ערך בלונדון.
צי המטוסים.
צי המטוסים של החברה, נכון לינואר 2021:
ויז אייר בריטניה.
על מנת שהחברה תוכל להמשיך לפעול בבריטניה לאחר פרישת הממלכה המאוחדת מהאיחוד האירופי, הוקמה באוקטובר 2017 חברה בת שבסיסה בנמל התעופה לונדון לוטון. קוד האיקא"ו של החברה הוא WUK וקוד ה-IATA הוא W9. מטוסי החברה הם ברישום בריטי.ב-27 במרץ 2022 החברה השיקה יעד נוסף ללונדון, לנמל התעופה לונדון גטוויק.
ויז אייר אבו דאבי.
חברת תעופה אמירתית שהוקמה ב-12 בדצמבר 2019, החברה החלה להפעיל את הטיסות בנובמבר 2020 באמצעות הדגם העיקרי שלה איירבוס A321neo שלה. קוד האיקא"ו של החברה הוא WAZ וקוד ה-IATA הוא 5W. מטוס החברה הוא ברישום אמירתי.
שירותי החברה בישראל.
נכון לפברואר 2018 מפעילה החברה כ-56 טיסות שבועיות ל-19 יעדים במזרח ומערב אירופה מנתב"ג. בשנת 2016 הטיסה החברה 402,748 נוסעים בטיסותיה מישראל ואליה שהיוו 2.32% מכלל תנועת הנוסעים הבינלאומית בשדה תעופה בן-גוריון באותה שנה. ביוני 2018 דורגה כחברת התעופה הזרה החזקה בישראל, עם תנועה של יותר מ-86 אלף נוסעים בחודש זה, המהווים גידול של 67% לעומת יוני אשתקד.
טיסות לרומניה.
ב-24 בנובמבר 2013 החברה החלה להפעיל שתי טיסות שבועיות בקו תל אביב - קלוז'-נאפוקה בירת טרנסילבניה לכל כיוון. מטוסי החברה נוחתים בנמל התעופה הבינלאומי קלוז' נאפוקה במרחק של 10 דקות נסיעה ממרכז קלוז'. יעד זה של החברה הוא הזול ביותר לטיסות מישראל ואליה. החל מ-28 ביולי 2016 התדירות גדלה לשלוש טיסות שבועיות. מבין יעדי החברה התמחור ליעד זה הוא הזול ביותר. החברה איבדה את הבלעדיות שהייתה לה בקו זה כשחברת בלו אייר הרומנית החלה להפעיל ביוני 2017 שתי טיסות שבועיות במסלול זה בסלוטים (שעות) יותר נוחים.
ב-15 ביוני 2013 החברה החלה להפעיל שלוש טיסות שבועיות בקו תל אביב - בוקרשט לכל כיוון. החל מיוני 2014 החברה הפעילה חמש טיסות שבועיות בקו זה. החל מחודש נובמבר 2014 פחתה התדירות לשלוש טיסות שבועיות בלבד. נכון לנובמבר 2016 מקיימת החברה טיסה יומית בקו זה והחל מה-15 באפריל 2018 הוגדלה התדירות לתשע טיסות שבועיות הנוחתות בשדה התעופה "אנרי קואנדה" שבבוקרשט.
עד לפברואר 2020 הפעילה החברה שתי טיסות שבועיות (עונתיות - חורפיות) בקו בוקרשט - אילת.
ב-2 ביולי 2016 נפתח קו מתל אביב ליאשי בתדירות של שתי טיסות שבועיות לכל כיוון.
ב-19 ביוני 2017 נפתח קו לקראיובה בתדירות של שתי טיסות שבועיות לכל כיוון.
החל מ-30 באוקטובר 2017 מפעילה החברה מתל אביב שתי טיסות שבועיות לנמל התעופה טימישוארה. ומ-27 במרץ 2018 תגדל התדירות לשלוש טיסות שבועיות.
במאי 2018 הודיעה החברה על פתיחת קו חדש מנמל התעופה בן-גוריון לעיר סיביו שברומניה, הקו יחל לפעול מ-14 ביולי בתדירות של שתי טיסות שבועיות.
טיסות להונגריה.
החברה החלה לטוס לישראל ב-6 בדצמבר 2012, עם הפעלת 3 טיסות שבועיות בקו תל אביב - בודפשט. בהמשך הפעילה החברה טיסה יומית בקו לכל כיוון. עקב התחרות עם UP של אל על המפעילה גם היא טיסות מוזלות בקו זה, החל מה-1 בספטמבר 2014 הפחיתה החברה את תדירות הטיסה בקו זה ל-5 טיסות שבועיות. החל מה-31 באוקטובר 2017 מפעילה החברה תשע טיסות שבועיות בקו זה.
מסוף מרץ 2017 מפעילה החברה שתי טיסות שבועיות לכיוון דברצן.
באוגוסט 2018, החליטה החברה על פתיחת קו חדש מנמל התעופה עובדה לבודפשט, הקו החל לפעול ב-9 בנובמבר 2018 בתדירות של שתי טיסות שבועיות. הקו פעל עד פברואר 2020.
טיסות לליטא.
ב-27 באוקטובר 2013 החברה החלה להפעיל שתי טיסות שבועיות בקו תל אביב - וילנה לכל כיוון. החל מאפריל 2014 החברה הפעילה שלוש טיסות שבועיות בקו זה. לאחר הפסקה חזרה החברה להפעיל שלוש טיסות שבועיות לבירת ליטא.
טיסות לפולין.
ב-29 באוקטובר 2013 החברה החלה להפעיל שלוש טיסות שבועיות בקו תל אביב - קטוביץ לכל כיוון. החל מינואר 2015 פחתה התדירות לשתי טיסות שבועיות. עד 23 במרץ 2018 פעל קו קטוביץ עובדה (אילת) בתדירות של שתי טיסות שבועיות.
ב-23 בנובמבר 2013 החברה החלה להפעיל שלוש טיסות שבועיות בקו תל אביב - ורשה לכל כיוון. החברה הפסיקה זמנית את טיסותיה בקו זה בספטמבר 2014 וחידשה אותן החל מחודש מרץ 2015. החל מה-25 במרץ 2018 התדירות גדלה לטיסה יומית בכל כיוון בקו זה. החל מחודש דצמבר 2016 ועד ה-24 במרץ 2018 הפעילה החברה שתי טיסות שבועיות בקו עובדה (אילת) - ורשה. הקו חזר לפעולה -28 באוקטובר 2018, בתדירות של שתי טיסות שבועיות.
החל מה-19 ביוני 2017 מפעילה החברה קו מתל אביב ללובלין בתדירות של שתי טיסות שבועיות.
החל מ-16 בספטמבר 2019 מפעילה החברה קו מתל אביב לקרקוב, בתדירות של 4 טיסות שבועיות.
טיסות לצ'כיה.
ב-31 במרץ 2014 החברה החלה להפעיל שלוש טיסות שבועיות בקו תל אביב - פראג לכל כיוון. לאחר הפסקה בעונת החורף 2015, חודשו הטיסות בקו זה במרץ 2015 בתדירות של שתי טיסות בשבוע. ב-11 ביוני 2018 בוטל הקו עקב סגירת הבסיס של החברה בעיר.
עד ה-22 במרץ 2018 הפעילה החברה טיסה שבועית אחת בקו פראג-עובדה (אילת) לכל כיוון.
טיסות לבולגריה.
ב-14 במאי 2014 החלה החברה להפעיל שלוש טיסות שבועיות בקו תל אביב - סופיה. נכון לדצמבר 2018 מפעילה החברה 6 טיסות שבועיות בקו זה.
ב-21 ביולי 2017 החלה החברה להפעיל שלוש טיסות שבועיות בבקו תל אביב - ורנה.
בפברואר 2021 הודיעה החברה על פתיחת קו בין תל אביב לבורגס, הקו יחל לפעול ב-10 ביוני ויפעל בתדירות של 3 טיסות שבועיות.
טיסות ללטביה.
ב-20 ביוני 2016 נפתח קו חדש של החברה לנמל התעופה הבינלאומי של ריגה בירת לטביה, בו פועלות שתי טיסות שבועיות מתל אביב. עד ה-25 במרץ 2018 הפעילה החברה שתי טיסות שבועיות בקו ריגה-עובדה (אילת). מ-28 באוקטובר 2018 ועד פברואר 2020 חזר הקו לפעול מנמל התעופה רמון בתדירות של שתי טיסות שבועיות.
טיסות לבריטניה.
ב-24 ביוני 2017 נפתח קו חדש של החברה מתל אביב לנמל התעופה לוטון שבלונדון, בתדירות של טיסה יומית.
החל מ-28 באוקטובר 2018 ועד פברואר 2020 הפעילה החברה קו מ-אילת לנמל התעופה לוטון שבלונדון.
ב-27 במרץ 2022 נפתח קו חדש נוסף של החברה מתל אביב לנמל התעופה גטוויק שבלונדון, בתדירות של בסיס יומיומי.
טיסות לסלובקיה.